Őszi állásbörze a Budapesti Gazdaságtudományi Egyetemen, virtuálisan

A tavaszi nagy sikerre való tekintettel a Budapesti Gazdasági Egyetemen (BGE) most ősszel, november 10-11. között rendezik meg a II. BGE Virtuális Állásbörzét. Az esemény online formában teremt kiváló lehetőséget arra, hogy az állást vagy szakmai gyakorlati helyet kereső hallgatóink, a frissdiplomások és a munkaadók interaktív módon találhassanak egymásra. A kétnapos programon közel 40 vállalati partner több mint 230 – a BGE-s képzési területekhez illeszkedő – nyitott pozícióval várja a látogatókat. Az állásbörzén résztvevők azon túl, hogy kapcsolatba léphetnek a kiállító partnerekkel, részt vehetnek interaktív előadásokon, workshopokon, fogadóórákon is.